tartuNLP/wikipedia-smugri-20251201 huggingface dataset:
Helmholtzi pool

Helmholtzi pool on seade, millega saab toota peaaegu homogeenset magnetvälja, nimetatud saksa füüsiku Hermann von Helmholtzi järgi. Seade koosneb kahest võrdsest solenoidist, mille omavaheline kaugus on võrdne solenoidide raadiusega. Helmholtzi pooli kasutatakse ka teaduslikes aparaatides väliste magnetväljade, näiteks Maa magnetvälja, vältimiseks.
Kirjeldus.
Helmholtzi pool koosneb kahest identsest ümmargusest magnetpoolist, mis on paigutatud sümmeetriliselt ühele teljele nii, et nende vaheline kaugus d on võrdne poolide raadiusega R. Mõlemale poolile lastakse peale võrdne ja samasuunaline vool. Täielikult homogeenne magnetväli esineb umbes 1/3 poolidevahelises alas. 
Seos d = R on vajalik, sest see on kaugus, mille korral on ebaühtlused poolide keskel magnetväljas vähimad.
Helmholtzi pool Eestis.
2015. aasta suvel ehitas Teadusmalev 2015 Helmholtzi pooli Tartu Observatooriumis. Ehitati kolmeteljeline pool, mis tekitab ühes teljes kuni 250-mikroteslase magnetvälja. Seadeldis valmistati selleks, et katsetada ESTCube'i satelliite ja nende osa magnetväljas, kuna ESTCube-1 satelliidile tekitas probleeme just magnetväli.
Doktor Hukatus

Doktor Hukatus (inglise keeles Doctor Doom, Victor von Doom) on fiktiivne kurikael Marveli koomiksites. Tegelaskuju lõid Stan Lee ja Jack Kirby ning ta figureerib peamiselt Fantastilise neliku koomiksites ja filmides.
Victor Von Doom oli briljantne teadlane ja ka sõber Reed Richardsile. Kui nad koos läksid kolme sõbraga kosmosesse ekspeditsioonile, jäid nad teele meteoriidisajule, ning said naastes üliinimlikud võimed. Reed Richardsist sai Hr. Fantastiline, kes sai enda jäsemeid ja keha ükskõik kui pikaks venitada, Sue Stormist aga Nähtamatu Naine, kes sai end nähtamatuks muuta, Johnny Stormist Inim Tõrvik, kes suutis lennata ja tuld kontrollida, Ben Grimmist aga Asi, kes nn inimkivim. Victor sai võime kontrollida elektrit, kahjuks aga jäid ta näole kohutavad armid ja ta pidi näo varjamiseks kandma rauast maski. Sellest ajast on ta Fantastilise Neliku vihavaenlane ja püüab neid tappa. Ta kannab rohelist kapuutsi ja keepi ning rauast kaitsmeid.
Loaded with Zoul

"Loaded with Zoul" on ansambli Malcolm Lincolni debüütalbum, mille plaadifirma Universal Music andis välja 20. mail 2010.
Album sisaldab singleid "Siren" ja "Loaded With Zoul".
Lugude nimekiri.
Kõik laulud on kirjutanud Robin Juhkental, välja arvatud "Wake Me Up" (kirjutanud Reigo Vilbiks ja Robin Juhkental).
Of Long Duration Anguish

"Of Long Duration Anguish" on Eesti ansambli Aggressor (hilisema nimega No-Big-Silence) teine album, mis ilmus 1993 ja mille andis välja plaadifirma Fugata.
Procreate the Petrifactions 2004

"Procreate the Petrifactions 2004" on ansambli Aggressor (hilisema nimega No-Big-Silence) 2004. aastal plaadifirma Theka EHL 001 uuesti välja antud, ent osaliselt muudetud sisuga album. Album erineb varasemast albumist ("Procreate the Petrifactions") selle poolest, et sisaldab nelja demodena esitatud lisalaulu.
Starstealer

"Starstealer" on ansambli No-Big-Silence 2009. aastal ilmunud album. Albumi andis välja NBS Recordings.
Laulud.
Lauludele on sõnad kirjutanud Cram ja muusika on kirjutanud Willem.
Suurte masinate muusika

"Suurte masinate muusika" on ansambli No-Big-Silence ja esitaja Tiit Kikase "live"-DVD, mis koosneb nende esinejate 2005. aastal Leigo Järvemuusikal esitatud kontserdist. 
DVD ilmus 17. augustil 2007 plaadifirma NBS Recordings väljaandel.
War in Wonderland

"War in Wonderland" on ansambli No-Big-Silence 2006. aasta aprillis ilmunud album. Albumi andis välja NBS Recordings.
Lood "Robot Super Lover Boy", "War In Wonderland" ja "The Outer Suns" on välja antud ka singlina.
Unreleased

"Unreleased" on ansambli No-Big-Silence 2003. aastal ilmunud album, mille andis välja NBS Recordings. Album sisaldab ansambli varem plaadistamata (inglise "unreleased") lugusid ja "remix"'e.
Vana kloun

"Vana kloun" on 1992. aastal välja antud Urmas Alenderi esimene stuudioalbum.
Sädemeid taevast

Sädemeid taevast on Laura Põldvere esimene kogumikalbum. Album ilmus 22. detsembril 2011 ja selle andis välja Moonwalk.
Album sisaldab Laura Põldvere singleid, mis ilmusid 2005-2011.
Serbia vürstkond

Serbia vürstkond (serbia: "Кнежевина Србија" / "Kneževina Srbija") oli poolsõltumatu riik Balkani poolsaarel, mis tekkis Serbia revolutsiooni tulemusena, mis toimus aastatel 1804 kuni 1817. Selle loomist arutati esialgu Teise Serbia ülestõusu juhi Miloš Obrenovići ja Osmanite ametniku Marašli Paša "suulise" kokkuleppe kaudu. Sellele järgnes rida õiguslikke dokumente, mille avaldas Kõrk Värav aastatel 1828, 1829 ja lõpuks aastal 1830 – Hatt-i Sharif.
Ajalugu.
Vaatamata rõhumisele Osmanite võimude poolt suutsid Serbia revolutsiooni juhid – algul Karađorđe ja siis Miloš Obrenović – vabastada Serbia sajanditepikkusest türklaste valitsemisest. Osmanite riik tunnistas riiki aastal 1830 hartaga Hatt-i Sharif ja Miloš Obrenovićist sai Serbia vürstkonna pärilik vürst ("knjaz").
Algul hõlmas vürstkond vaid endise Smederevo sandžaki territooriumi, kuid aastatel 1831–1833 laienes see itta, lõunasse ja läände. Aastal 1867 aeti Osmanite armee ja kõik muslimid vürstkonnast välja, tagades selle "de facto" sõltumatuse. 1869. aasta uus põhiseadus määratles Serbia iseseisvaks riigiks. Serbia laienes aastal 1878 edasi lõunasse-itta, kui tema sõltumatus Osmanite riigist saavutas täieliku rahvusvahelise tunnustuse Berliini lepinguga. Vürstkond kestis aastani 1882, mil see ülendati Serbia kuningriigiks.
Valitsejad.
Vürstkonda valitses Obrenovići dünastia, välja arvatud periood, kui valitses vürst Aleksandar Karađorđevići dünastiast. Vürstid Miloš ja Mihailo Obrenović valitsesid kaks korda.
Head ööd

"Head ööd" on ansambli Terminaator laul ja ühtlasi singel. Laul on pärit nende albumilt "Nagu esimene kord". Laul on kirjutatud Terminaatori muusikalile "Romeo &amp; Julia".
Viasat Nature

Viasat Nature (East) on teleoperaator Viasati tõsielukanal, mis on keskendunud loodusteemalistele dokumentaalfilmidele ja dokumentaalsarjadele. Viasat Nature'i peakorter asub Londonis Inglismaal. Algselt edastati telepilti vaid Skandinaavia maades, kuid mõne aasta pärast jõuti ka Ida-Euroopa ja Baltikumi turgudeni. 
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
 Eesti kuulub Ida-Euroopa regiooni, kus edastatakse Tõsielukanali Viasat Nature East versiooni.
Välislingid.
Viasat Nature koduleht. (Eesti keeles)
Viasat Explore

Viasat Explore on ettevõtte Viasat tõsielukanal, mis on keskendunud loodusteemalistele dokumentaalfilmidele ja dokumentaalsarjadele. Viasat Explore'i peakorter asub Londonis Inglismaal. Algselt edastati telepilti vaid Skandinaavia maades, kuid hiljem jõuti ka Ida-Euroopa ja Baltikumi turgudeni. Alates 2012. aastast edastatakse kanalit ka HD-kvaliteedis.
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
Go3 Sport

Go3 Sport (varem "TV3 Sport", "TVPlay Sports" ja "Viasat Sport Baltic") on televisiooniettevõtte AS TV Play Baltics spordikanalid, mida edastatakse Baltimaades.
Kanal loodi 2009. aastal nime all Viasat Sport Baltic. See oli ainuke spordikanal Eestis, mille rahvusvaheliste võistluste ülekandeid kommenteerisid Eesti spordikommentaatorid. 
Kanal edastas 2015. aastal üle 2600 tunni otseülekandeid aastas. 2018. aastal lisandus uus HD-pildikvaliteediga spordikanal TV3 Sport 2, mis lisas eetrisse ligi 1500 spordiüritust aastas ehk üle 3000 spordi otseülekande. Kahe kanali peale kokku näidati üle 6000 tunni tippspordi otseülekandeid aastas. 2021. aastal lisati valikusse uus kanal TV3 Sport Open.
Eesti televaatajale on kanalid saadaval nii satelliittelevisiooni (Home3) kui ka kaabeltelevisiooni pakkujate vahendusel. Samuti voogedastusteenuse Go3.tv kaudu.
Valikus on neli spordikanalit Go3 Sport 1, Go3 Sport 2, Go3 Sport 3, Go3 Sport 4 ja Go3 Sport Open.
Otseülekannete näitamisõigused.
Jalgpall 
Korvpall
Motosport
Kergejõustik
Jäähoki
Lisaks
Asmir Begović

Asmir Begović (sündinud 20. juunil 1987 Trebinjes) on Bosnia jalgpallur, väravavaht, kes mängib Inglismaa esiliigaklubis Queens Park Rangers.
2003. aastal sõlmis Begović lepingu Inglismaa klubiga Portsmouth, aga perioodil 2005–2010 veetis enamiku ajast teistes Inglismaa klubides laenul. 2010–2015 oli Begović Premier League'i klubi Stoke City FC põhiväravavaht. 2015. aasta suvel ostis Begovići Londoni Chelsea. 16. septembril 2015 mängis ta esmakordselt UEFA Meistrite Liigas, kui liiga 2015–2016 hooaja alagrupimängus alistati 4:0 Maccabi Tel Aviv.
Koondisekarjäär.
Begović esindas Kanadat 2007. aastal toimunud noorte maailmameistrivõistlustel. 2009. aastal otsustas ta, et hakkab mängima Bosnia ja Hertsegoviina koondises ja tõusis kiiresti koondise põhiväravavahiks.
Debüüdi Bosnia ja Hertsegoviina rahvuskoondises tegi ta 10. oktoobril 2009 MM-i valikmängus Eesti vastu.
Begović kuulus Bosnia ja Hertsegoviina koondisse 2014. aasta maailmameistrivõistlustel, kus ta tegi kaasa kõik kolm mängu algusest lõpuni.
Viasat Motor

Viasat Motor on Viasati oma spordikanal, mis näitab üle maailma toimuvaid motospordivõistlusi. 
Kanal on inglise- ja rootsikeelne.
Viasat Golf

Viasat Golf on Viasati oma spordikanal, mis näitab maailma eri paigus toimuvaid golfivõistlusi. 
Igal aastal näitab kanal üle 2000 tunni golfi otseülekandeid. Kanal on ingliskeelne.
P-keldi keeled

P-keldi keeled ehk gallobriti keeled on mõnede keeleteadlaste liigituste kohaselt rühm keldi keeli, mida kõneldi Gallias ja Briti saartel; neile vastanduvad Q-keldi keeled ehk goideli ehk gaeli keeled.
P-keldi keeli ühendavad nii keelelised ühisjooned kui ka nende kõnelejate kultuur ja ajalugu: kunstistiilid ja sarnased jumalad, sarnased Rooma-eelsed mündid jms.
Terminit kasutavate keeleteadlaste hinnangul on keeleliste ühisjoonte seas, mille P-keldi keeled pärisid ühiselt eelkäijalt, eelkõige algkeldi keele *kʷ muutumine /p/-ks (sellest ka rühma nimetus), mis puudub Q-keldi keeltes.
P- ja Q-keelteks jagamisele alternatiivse vaate kohaselt oli selline areng kas kummaski rühmas iseseisev või keelekontakti mõju, mitte ühise algkeele pärand.
P-keelte seas on kõmri, bretooni ja gallia keel, Q-keelte hulgas iiri keel.
Siis, kui maailm magab veel

"Siis, kui maailm magab veel" on ansambli Terminaator laul ja ühtlasi singel. 
Laul on kirjutatud Terminaatori muusikalile "Romeo &amp; Julia". Meloodia autor on Elmar Liitmaa, sõnad on kirjutanud Jaagup Kreem.
Muusikalis esitasid laulu Hele Kõrve ja Kristjan Kasearu.
See on muusikali tuntuim lugu, mida on palju mängitud raadios.
Pilveräbalad

"Pilveräbalad" on laul ansambel Terminaatori muusikalist "Romeo &amp; Julia"; ühtlasi ka selle laulu esitanud Kristjan Kasearu singel.
Laul Põhjamaast

"Laul Põhjamaast" (ka "Põhjamaa") on Ülo Vinteri muusikalist "Pipi Pikksukk" (1969) tuntuks saanud laul, mille sõnade autor on Enn Vetemaa.
Algselt kõlas laul muusikalis stseenis, kus Pipi, Tommy ja Annika astuvad laevale, et sõita Kurrunurruvuti saarele. Enne lahkumist ütleb Tommy ja Annika ema, et ärgu lapsed iial unustagu kodu, põhjamaad, mispeale lauldakse "Laulu Põhjamaast" lastele hüvastijätuks. 
Muusikali hilisemates redaktsioonides on laul kõlanud ka stseenis, kus lapsed naasevad vaiksel talvisel õhtul lõunamaalt ning leiavad eest lumme mattunud kodulinna. Laulu on korduvalt esitatud Eesti laulupidudel ning selle järgi tantsitud mitmetel tantsupidudel (Mait Agu koreograafia).
1985. aastal jõudis laul Toomas Uibo esituses noortefilmi "Kevad südames" (režissöör Mati Põldre).
Laul oli 1985. aastal XX üldlaulupeo ja 2011 . aastal XI noorte laulupeo ametlikus kavas, kui seda esitasid ühendkoorid mõlemal korral Ants Üleoja juhatusel. Laulu on üldlaulupidudel peale ametliku kava lõppu esitatud ka ühislauluna.
Seda laulu koos lauluga "Mu isamaa on minu arm" on pakutud Eesti riigihümni kandidaadiks.
Eduard Bassurin

Eduard Bassurin (sündinud 27. juunil 1966 Donetskis) oli ühenduse Donetski Rahvavabariik kaitseministri asetäitja ja "kaitseministeeriumi" pressiesindaja. 
2014. aastal teenis ta pataljoni Kalmius politrukina.
Donbassi sõja ajal, 2015. aasta veebruaris, kohaldas Euroopa Liit tema vastu sanktsioone.
Vassili Passetski

Vassili Mihhailovitš Passetski (vene keeles Василий Михайлович Пасецкий; 15. juuni 1921 Staraja Russa, Novgorodi oblast – 15. juuni 2001 Peterburi) oli vene geograafiaajaloolane, ajaloodoktor.
Vassili Passetski lõpetas Leningradi Riikliku Ülikooli. 
Ta töötas Leningradis Arktika ja Antarktika Teaduslikus Uurimisinstituudis teadusliku sekretärina.
Ta on kirjutanud enam kui 20 raamatut avastusajaloost ja Arktika uurimisest, sealhulgas 1970. aastal Eesti Raamatus ilmunud raamatu "Eestist pärit Arktika-uurijad".
Meet the Fucking Bedwetters

"Meet the f#cking Bedwetters" on ansambli Bedwetters debüütalbum, mille 20. aprillil 2009 andis välja Rootsi plaadifirma I Can Hear Music.
Tõnis Kalde

Tõnis Kalde (sündinud 11. augustil 1976) on endine eesti jalgpallur.
Ta on mänginud mitmes Eesti klubis, sh FC Kuressaare.
Ta mängis 1995. aastal kaks korda Eesti jalgpallikoondises.
Othar Korgalidze

Otar Korghalidze (gruusia keeles ოთარ კორღალიძე; sündinud 2. septembril 1960 Thbilisis) on endine Gruusia jalgpallur ja mänedžer.
Korghalidze jalgpallikarjääri viimased aastad (1996-2000) mängis ta Eesti klubides FC Flora Tallinn ja FC Kuressaare.
Dmitri Kulikov

Dmitri Kulikov (sündinud 23. septembril 1977) on endine Eesti jalgpallur. On ka mänginud saalijalgpalli.
Karjäär.
Ta on mänginud Eesti jalgpallikoondises 1 mängu.
Tegevus poliitikas.
Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas Sotsiaaldemokraatliku Erakonna nimekirjas, sai 74 häält ning ei osutunud valituks.
Mihhail Lemešev

Mihhail Lemešev (vene keeles Михаил Яковлевич Лемешев; 1. jaanuar 1927 Temenitši küla, Brjanski oblast – 6. jaanuar 2021 Moskva) oli vene majandusteadlane, ökoloogilise ökonoomika eriteadlane (экономист-эколог).
1953. aastal lõpetas Mihhail Lemešev Moskva hobusekasvatuse zootehnilise instituudi (Московский зоотехнический институт коневодства). Ta on kaitsnud majandusdoktori kraadi ja saanud professorikutse.
Lemešev on töötanud aastatel 1956–1969 Novosibirskis NSVL TA Siberi osakonna majandusinstituudis teaduri, hiljem sektorijuhatana, aastatel 1972–1985 Moskvas NSVL TA Majandusmatemaatika Keskinstituudis osakonnajuhatajana. Hiljem on ta juhtinud NSVL Teaduste Akadeemia süsteemis tootlike jõudude ja loodusressursside juhtimise laboratooriumi.
1980. aastate algul oli Lemešev üks esimesi, kes esines Siberi "jõgede pööramise" (voolusuuna muutmise) projekti vastu. Tema initsiatiivil moodustati NSVL TA juurde erikomisjon TA asepresidendi Aleksandr Janšini juhtimisel. Lemešev oli selles komisjonis Janšini asetäitja. Komisjoni tulemuslik töö ja ühiskondlik surve sundisid võime sellest projektist loobuma.
1993. aastal valiti Lemešev Riigiduumasse Venemaa Liberaaldemokraatliku Partei nimekirjas. Ta juhtis seal ökoloogiakomitee tööd.
Last Christmas

"Last Christmas" on Briti popbändi Wham! laul, mis avaldati 1984. aastal. Laulu viisistas George Michael. Laul on üks populaarsemaid jõululaule.
Kaverversioone.
Laulule on kavereid teinud paljud artistid, näiteks
Tarmo Saks

Tarmo Saks (sündinud 6. novembril 1975) on endine eesti jalgpallur.
Ta mängis muu hulgas klubides FC Kuressaare ja FC Flora Tallinn.
Esimest korda mängis ta Eesti jalgpallikoondises 1994, kokku osales ta koondise koosseisus 5 mängus.
Oleh Kovalenko

Oleh Kovalenko (ukraina Олег Коваленко; sündinud 11. aprillil 1988 Odessas) on Ukraina jalgpallur, poolkaitsja.
Aastal 2008 mängis ta Eesti klubis Pärnu JK Vaprus. 2013–2014 mängis ta klubis Real Pharm Yuzhne. 2018. aastast mängib klubis Real Pharma Odesa.
Domažlice

Domažlice (saksa "Taus") on linn Tšehhis Plzeňi maakonnas, Domažlice ringkonna halduskeskus.
Domažlice vanalinn on alates 1. jaanuarist 1976 ajalooline linnakaitseala.
Linnas asub Špillari galerii, kus eksponeeritakse vendadest maalikunstnike Karel, Rudolf ja Jaroslav Špillari teoseid.
Maurice Bavaud

Maurice Bavaud (15. jaanuar 1916 Neuchâtel – 14. mai 1941 Berliin) oli Šveitsi teoloogiaüliõpilane, kes kavatses 1938. aasta sügisel tappa Adolf Hitlerit.
9. oktoobril 1938 sõitis Maurice Bavaud rongiga Saksamaale eesmärgiga tappa Adolf Hitler. Hiljem nimetas Bauvaud oma motiivideks seda, et Adolf Hitler kujutas endast ohtu inimkonnale ja Šveitsi iseseisvusele. Veel oli põhjuseks katoliiklike organisatsioonide tagakiusamine Saksamaal. Maurice Bavaud esines Hitleri pooldajana ja liikus Baieris ringi eesmärgiga talle ligi pääseda. 9. novembril 1938 tähistati Münchenis Õllekeldriputši 15. aastapäeva. Bauvaud hankis pääsme Feldherrnhalles toimunud pidulikule üritusele. Tal oli püstol mantlitaskus ja ta kavatses Hitlerit tulistada. Kuid Hitler muutis teadmata põhjustel oma tavalist marsruuti ja ei tulnud Bavaud' lähedusse. Samuti takistasid sihtimist tervituseks ülestõstetud käed. 
Ka järgnavatel päevadel ei õnnestunud tal Hitleri lähedusse pääseda. Tal oli raha otsa lõppemas ja 12. novembril 1938 istus ta Pariisi kiirrongile, et Saksamaalt lahkuda. Augsburgis vahistati Bavaud piletita sõidu ja relva omamise eest. Talle mõisteti piletita sõidu ja loata relvaomamise eest kaks kuud vangistust. 1939. aasta algul tunnistas Bavaud ülekuulamisel üles, et ta kavatses tappa Adolf Hitlerit.
18. detsembril 1939 mõistis Rahvakohus Bavaud' surma. 14. mail 1941 hukati Maurice Bavaud Berlin-Plötzensee vanglas giljotineerimise teel.
Järellugu.
1950. aastatel pöördus Maurice Bavaud' isa Albert Bavaud Lääne-Saksamaa kohtuvõimude poole palvega oma poeg rehabiliteerida. 12. detsembril 1955 vähendas Berliin-Moabiti Maakohus Maurice Bavaud' karistust viie aasta vabadusekaotuseni ja kümne aasta kodanikuõiguse äravõtmiseni. 1956. aastal vaadati kohtuotsus ümber ja Marice Bavaud rehabiliteeriti ning tema Šveitsis elavatele omastele määrati kompensatsiooniks 40 000 franki.
Jaroslav Špillar

Jaroslav Špillar (11. oktoober 1869 Plzeň – 20. november 1917 Dobřany) oli tšehhi maalikunstnik.
Špillar õppis kunsti Praha Kaunite Kunstide Akadeemias, kus tema õpetajateks olid tuntud tšehhi kunstnikud, sealhulgas Maxmilián Pirner, František Ženíšek ja Jakub Schikaneder. Hiljem tegi ta õppereise Itaaliasse ja mujale Euroopasse. 
Oma loomingu keskmesse asetas ta rahvusliku identiteedi, pöörates erilist tähelepanu chodové rahvarühma traditsioonidele, riietusele ja igapäevaelule. Ta elas ja töötas pikka aega Domažlice lähistel, kus leidis inspiratsiooni kohalikest inimestest ja maastikust.
Tema maalid on tuntud detailitäpsuse, värvikasutuse ja rahvusromantilise meeleolu poolest. Lisaks maalimisele tegeles ta ka etnograafilise materjali kogumisega, dokumenteerides chodové kultuuri ja kombeid.
Jaroslav Špillar suri 1917. aastal vaimuhaiglas Dobřanys, kuhu ta oli elu lõpuperioodil paigutatud. Tema vend Karel Špillar oli samuti tuntud kunstnik.
Aleksandr Mirošnitšenko

Aleksandr (Oleksandr) Mirošnitšenko (sündinud 19. jaanuaril 1986) on Ukraina jalgpallur. 
2008 mängis ta Eesti klubis Pärnu JK Vaprus. Aastast 2009 mängib ta klubis FC Dinamo Brest.
Gert Olesk

Gert Olesk (sündinud 8. augustil 1973) on eesti jalgpallitreener ja endine jalgpallur. 
2003–2007 ja 2009-2010 mängis ta klubis FC Pärnu Vaprus.
Ta on mänginud alates 1994. aastast Eesti jalgpallikoondises 13 matši.
Vladimir Kazatšonok

Vladimir Kazatšonok (vene keeles Владимир Александрович Казачёнок; 6. september 1952 Kolpino – 26. märts 2017) oli vene jalgpallur ja jalgpallitreener.
Ta oli Nõukogude Liidu Peterburi Zeniti tippjalgpallur ja Nõukogude Liidu jalgpallikoondise liige. Aastatel 2009–2011 oli ta JK Sillamäe Kalev peatreener ja ta on kuulunud JK Sillamäe Kalev juhatusse.
Deniss Ugarov

Deniss Ugarov (vene keeles Денис Вячеславович Угаров; sündinud 26. novembril 1975) on Venemaa endine jalgpallur ja jalgpallitreener.
Ta oli 29. maist 2015 kuni 24. maini 2016 JK Sillamäe Kalevi peatreener.
Anatoli Ušanov

Anatoli Ušanov (vene keeles Анатолий Иванович Ушанов; 2. jaanuar 1950 – 30. september 2017) oli Venemaa jalgpallur ja jalgpallitreener.
Aastal 2009 oli ta klubi JK Sillamäe Kalev peatreener ja 2010–2011 sama klubi abitreener.
Dmitri Boiko

Dmitri Boiko (sündinud 30. septembril 1981) on Ukraina jalgpallur. 
2008–2009 mängis ta Eesti klubis JK Sillamäe Kalev.
Stanislav Murihhin

Stanislav Murihhin (vene keeles Станислав Игоревич Мурихин; sündinud 21. jaanuaril 1992 Peterburis) on Venemaa jalgpallur.
Aastal 2014 mängis ta klubis JK Sillamäe Kalev. Aastast 2015 mängib ta klubis FC Volgar Astrakhan.
Aleksandr Nikulin

Aleksandr Nikulin (vene keeles Александр Евгеньевич Никулин; sündinud 19. jaanuaril 1985) on Venemaa jalgpallur.
2010–2011 mängis ta klubis JK Sillamäe Kalev. Aastal 2014 mängis ta klubis Jõhvi FC Lokomotiv.
Nerijus Vasiliauskas

Nerijus Vasiliauskas (sündinud 20. juunil 1977) on endine Leedu jalgpallur.
Aastal 2010 mängis ta klubis JK Sillamäe Kalev.
1997–2002 mängis ta Leedu jalgpallikoondises.
Andrei Krasnopjorov

Andrei Krasnopjorov (sündinud 5. detsembril 1973) on endine Eesti jalgpallur.
Märt Kosemets

Märt Kosemets (sündinud 25. jaanuaril 1981) on Eesti endine jalgpallur. 
2000–2004 mängis ta Eesti jalgpallikoondises 6 mängu. 
Aastatel 2006–2007 mängis ta klubis JK Tulevik Viljandi. 
Jalgpalluri karjääri lõppemise järel tegev ettevõtluses.
Sepo Vilderson

Sepo Vilderson (sündinud 7. veebruaril 1963) on endine eesti jalgpallur.
1981–1990 mängis ta klubis FC Norma Tallinn.
Ta mängis Eesti jalgpallikoondises vaid ühe korra: 5. septembril 1993 Portugali vastu.
Ousmane Barry

Elhadj Ousmane Barry (hüüdnimega Pato; sündinud 27. septembril 1991) on Guinea jalgpallur. 
Aastatel 2012–2013 mängis ta Eesti klubis JK Tammeka Tartu.
Vladislav Gussev

Vladislav Gussev (sündinud 26. augustil 1986 Tartus) on Eesti jalgpallur. 
Ta on mänginud Eesti koondises kaks mängu.
2008. aastal sai ebasportliku käitumise pärast (katsed mõjutada mängude tulemusi) 2-aastase mängukeelu.
Isiklikku.
Tema vend on jalgpallur Vitali Gussev.
Alexander Nimo

Alexander (Alex) Frank Nimo (sündinud 21. märtsil 1990 Monrovias) on Libeerias sündinud USA endine jalgpallur (äärepoolkaitsja).
Aastal 2012 mängis ta Eesti Meistriliiga klubis JK Tartu Tammeka.
Panagiótis Voúis

Panagiótis Voúis (Παναγιώτης Βούης, sündinud 23. oktoobril 1985 Kálymnoses Lõuna-Egeuse piirkonnas) on Kreeka jalgpallur. 
Aastal 2009 mängis ta Eesti klubis JK Tammeka Tartu.
Klubid.
Panagiótis Voúis on mänginud kaheksas erinevas klubis.
Moritz Stehling

Moritz Frederick Stehling (sündinud 25. mail 1987 Bonnis) on Saksamaa jalgpallur. 
Aastal 2009 mängis ta Eesti klubis JK Tammeka Tartu.
Andre Anis

Andre Anis (sündinud 25. mail 1977) on endine eesti jalgpallur. 
Ta on mänginud mitmes Eesti klubis, sealhulgas JK Viljandi Tulevik.
Ta on mänginud Eesti jalgpallikoondises kokku kolm mängu (1995 ja 2000).
Janek Kiisman

Janek Kiisman (sündinud 3. jaanuaril 1977 Tartus) on endine Eesti jalgpallur (kaitsja).
Mängijakarjäär.
Koondis.
Koondisedebüüdi tegi Kiismann 26. oktoobril 1994 sõpruskohtumises Soome vastu.
Karjääri statistika.
"Uuendatud seisuga 23. september 2016"
Koondis.
"Uuendatud seisuga 23. september 2016"
Soome Rahva Demokraatlik Liit

Soome Rahva Demokraatlik Liit (soome keeles: Suomen Kansan Demokraattinen Liitto, lühend SKDL, rootsi keeles: Demokratiska Förbundet för Finlands Folk, tegutses 1944–1990) oli vasakpoolne katusorganisatsioon, mis osales mitmes valitsuskabinetis ja oli kaks korda (1946–1948 ja 1958–1962) Eduskunna suurim fraktsioon.
SKDL asutati Jätkusõja järel kommunistlike, sotsialistide ja muude vasakpoolsete jõudude liiduna, kuid Soome Kommunistliku Partei (SKP) liikmetel oli SKDLis alati juhtiv positsioon. Alguses tugevat positsiooni omanud vasaksotsialistid jäid SKDLis peagi väikeseks vähemuseks, kuigi näiteks liidu esimehed olid sotsialistid. Liidu esialgne eesmärk oli ühendada kõik kommunistlikud, sotsialistlikud ja liberaalkodanlikud jõud kommunistliku partei juhtimise alla.
SKDL osales Paasikivi II valitsuses, Paasikivi III valitsuses, Pekkala valitsuses, Paasio I valitsuses, Koivisto I valitsuses, Karjalaineni II valitsuses, Miettuneni II valitsuses, Sorsa II valitsuses, Koivisto II valitsuses ja Sorsa III valitsuses, ehk siis oli valitsuse liige 1944–1948, 1966–1970, 1970–1971, 1975–1976 ja 1977–1982.
Martin Laas

Martin Laas (sündinud 25. septembril 1993) on eesti profijalgrattur.
Ta võitis 2015. aasta Tour of Estonia.
Karjäär.
Võistelnud järgmistes profimeeskondades:
 Tour of Estonia
 1. koht üldkokkuvõttes
 1. koht punktikokkuvõttes
 1. koht noortekokkuvõttes 
 1. etapp
 Tour of Thailand
 1. koht punktikokkuvõttes
 4, 5. ja 6. etapp
 Balti keti velotuur
 4. koht üldkokkuvõttes
 1. etapp
 Tour of Taiyuan
 1. koht punktikokkuvõttes
 2, 3, 5. ja 6. etapp
 Tour de Korea
 2, 4. ja 5. etapp
 2. koht Grand Prix Minsk
 Tour of Slovakia
 1. koht punktikokkuvõttes
 1. ja 3. etapp
 Tour of Estonia
 2. koht üldkokkuvõttes
 1. koht punktikokkuvõttes
 2. etapp
 2. koht Arctic Race of Norway
 Balti keti velotuur
 2. koht üldkokkuvõttes
 1. koht punktikokkuvõttes
 2. ja 4. etapp
 Tour of Sakarya
 1. koht üldkokkuvõttes
 2. etapp
Heiko Tamm

Heiko Tamm (sündinud 18. märtsil 1987) on eesti jalgpallur.
Janne Oinas

Janne Erik Oinas (sündinud 27. novembril 1973) on soome endine jalgpallur. 
Ta mängis ka kahes Eesti klubis: 1997 Lelle SK ja 1998 FC Flora.
Ta mängis Soome jalgpallikoondises.
Vjatšeslav Kulpin

Vjatšeslav Kulpin (sündinud 4. mail 1965 Narvas) on endine Eesti jäähokimängija.
Tema hokimängijakarjäär kestis 1991–2008. Ta mängis ka mitmes Eesti klubis, näiteks Tartu Välk 494.
Egidijus Juška

Egidius Juška (sündinud 12. märtsil 1975 Vilniuses) on endine Leedu jalgpallur.
Ta on mänginud ka kaks korda Eesti klubis: 2000 ja 2004–2005 FC TVMKs.
Ta mängis Leedu jalgpallikoondises.
Ervin Ollik

Ervin Ollik (18. juuli 1915 – 28. juuni 1996) oli eesti jalgpallur.
Ta mängis 1938. aastal ühe mängu Eesti koondises.
Ervin Ollik suri 28. juunil 1996 ja ta maeti 8. juulil 1996 Metsakalmistule.
Ilja Ossipov

Ilja Ossipov (vene keeles Илья Игоревич Осипов; sündinud 20. märtsil 1991 Habarovskis) on Venemaa jalgpallur.
Aastast 2014 mängib ta klubis JK Narva Trans.
Jaanus Veensalu

Jaanus Veensalu (sündinud 29. juulil 1964 Tallinnas) on endine Eesti jalgpallur (kaitsja).
Kirill Nesterov

Kirill Nesterov (vene keeles Кирилл Николаевич Нестеров; sündinud 21. juulil 1989 Narvas) on Venemaa jalgpallur, kes mängib poolkaitsjana Eesti Meistriliiga klubis TJK Legion.
Ta alustas klubikarjääri Narva Transis. Aastal 2008–2014 mängis ta Venemaa tugevuselt kolmanda liiga klubis Liski Lokomotivis ja 2014–2015 samas liigas mängivas Voroneži Võbor-Kurbatovos.
2015–2016 mängis ta taas Narva Transis, 2017. aastal FCI Tallinnas ja 2018–2019 FCI Levadias. 2020. aastal liitus ta Legioniga.
Marko Lepik

Marko Lepik (sündinud 9. aprillil 1977) on endine eesti jalgpallur. 
Ta mängis mitmes Eesti klubis, nende seas FC Hiiu Kalur ja JK Piraaja.
Ta mängis Eesti koondises (1995) kokku kolm mängu.
Arančycy

Arančycy (valgevene keeles "Аранчыцы", transkribeerituna Arantšõtsõ, poola keeles "Orańczyce") on küla Valgevenes Bresti oblastis Pružany rajoonis Linova külanõukogus. Asulas on 803 elanikku (2012). Külast ühe kilomeetri kaugusel asub Baranavičy ja Bresti vahelisel raudteel samanimeline jaam.
Vaatamisväärsusteks on õigeusu kirik ja fašismiohvrite hauad, mille juurde aastal 1975 püstitati obelisk.
Ajalugu.
Kuningas Zygmunt II Augusti ajal hakkas asula ümbrus kuuluma Orańskyte suguvõsale, aga aastal 1560 ehitasid nad sinna puidust telliskivivundamendil asuva häärberi. Nende järgi sai asula ka oma nime. Hiljem olid asula omanikeks Iżyckid, seejärel Ignacy Łeżeński.
Pärast Venemaaga liitmist kolmandal Poola jagamisel hakkas asula kuuluma Grodno kubermangu Pružanõ maakonda. Asulas oli õigeusu kirik. Aastal 1906 alustasid Arančycy ja ümbritsevate külade talumehed ülestõusu, mis julmalt maha suruti; selle tagajärjel vangistati 20 küla elanikku.
Pärast Esimest maailmasõda hakkas küla kuuluma Poola koosseisu, asudes Polesje vojevoodkonnas ja Pružany maakonnas. Aastal 1939 liideti asula Nõukogude Liiduga, sealne mõis võõrandati aga Łeżeńskitelt ja häärber jäeti lagunema. Järgmisel aastal kasutati sealset raudteejaama kohalike elanike Arhangelski ja Kustanai ümbruskonda küüditamiseks.
Voldemar Veedam

Voldemar Veedam (6. november 1912 Tallinn – 2. märts 1983 Washington) oli eesti spordiajaloolane, viiuldaja, kindlustusametnik, kirjanik ja ajakirjanik. 
Ta lõpetas 1931. aastal Tallinnas Hans Kubu eragümnaasiumi ja 1942. aastal Tartu Ülikooli filosoofiateaduskonna ajaloo erialal. Akadeemiliselt kuulus ta Üliõpilaste Seltsi Raimla.
Ta töötas Tartus Aktuaalse Ajaloo Arhiivis ja sõja-aastail Tallinnas Eesti Sõna toimetuses. 
1943. aastal põgenes ta Soome kaudu Rootsi ja sealt 1945. aastal USA-sse. 1952. aastal andis ta New Yorgis oma teekonnast ("Erma" reisist) välja olukirjeldusliku raamatu “Sailing to Freedom” (eesti keeles "Purjetamine vabadusse", Tallinn 1998), mis on tõlgitud rohkem kui 20 keelde, olles üks väliseesti autorite tõlgitumaid raamatuid. 
Briti meediaväljaanded on tituleerinud "Erma" reisi kaasaja üheks eepilisemaks ajalooliseks mereretkeks. 
16 eestlasest põgenikku asusid 1945. aasta 9. augustil Rootsist teele üle Atlandi ookeani Ameerikasse vaid 37 jala (11,2 meetri) pikkuse ühepurjelise paadiga. Neli ja pool kuud hiljem saabusid nad Norfolki. Nende 16 inimese hulgas olid ka õed Küünid, kes tähistasid 2015. aasta suvel oma USA-sse saabumise 70. aastapäeva. 
Seni on elus veel neli inimest, kes toona selle reisi ette võtsid.
Aastatel 1955–1974 oli Veedam Ameerika Hääle Eesti osakonna toimetaja ja 1974–1976 osakonna juhataja. 
Aastast 1976 oli ta vabakutseline ajaloouurija ja ajakirjanik. 
Ta on tegutsenud ka viiuldajana ja kindlustusametnikuna. 
Veedam on kirjutanud ka raamatu „Lurich Ameerikas: Hackenschmidti jälgedes, Abergi varjus“ (1981, Toronto).
Haradziečna

Haradziečna (valgevene keeles "Гарадзечна", transkribeerituna Garadzetšna) on küla Valgevenes Bresti oblastis Pružany rajoonis Šani külanõukogus. Asulas on 146 elanikku (2012).
Vaatamisväärsusteks on õigeusu kirik ja teises maailmasõjas langenute vennashaud. XIX sajandil rajatud mõisahoone on hävinud.
Ajalugu.
31. juulil 1812 toimus Haradziečna all lahing kindral Aleksander Tormasovi juhitud Vene vägede ja Karl Philipp zu Schwarzenbergi ning Jean-Louis-Ébénézer Reynieri juhitud 40 000-mehelise väesalga vahel. Tänu vastaste vigadele õnnestus Tormasovil 18 000 mehega terve päeva rünnakutele vastu pidada ja öösel taanduda. Selle lahingu mälestuseks rajati külla aastal 1825 õigeusu kirik.
Zasimavičy

Zasimavičy (valgevene keeles "Засімавічы", transkribeerituna Zasimavitšõ) on küla Valgevenes Bresti oblastis Pružany rajoonis Šani külanõukogus. Asulas on 69 elanikku (2012).
Vaatamisväärsuseks on õigeusu kirik. Külas on sündinud Valgevenest emigreerunud riigitegelane Viktar Astroŭski.
Nikita Godenov

Nikita Godenov (vene keeles Никита Владимирович Годенов; sündinud 21. veebruaril 1991 Astrahanis) on Venemaa jalgpallur.
Aastal 2011 mängis ta laenumängijana Eesti klubis JK Narva Trans.
Roman Protassov

Roman Protassov (vene keeles Роман Николаевич Протасов; sündinud 10. märtsil 1987 Leningradis) on Venemaa jalgpallur.
2015. aastal mängis ta klubis JK Narva Trans, hiljem klubis FC Karelia Petrozavodsk.
Tomi Saarelma

Tomi Saarelma (sündinud 30. novembril 1988 Hollola vallas) on Soome jalgpallur. 
2009–2011 mängis ta klubis Tallinna Levadia.
Urmas Liivamaa

Urmas Liivamaa (sündinud 24. augustil 1968) on endine eesti jalgpallur.
Ta lõpetas karjääri 2006 klubis Trummi Tallinn. 
Ta mängis 1991. aasta Balti turniiri ajal ühe korra Eesti koondises, ent koondisemängu ta kirja ei saanud, sest FIFA ei tunnustanud seda karikavõistlust.
Valter Biiber

Valter Biiber (ka Valter Piiber; 31. august 1907 Narva – 8. september 1977 Tallinn) oli eesti jalgpallur.
Ta mängis klubides KS Võitleja Narva, VS Sport Tallinn, Narva THK and Türi Spordiring.
Ta mängis Eesti jalgpallikoondises kaks mängu.
Valter Biiber suri 8. septembril 1977 Tallinnas ja ta maeti 13. septembril 1977 Metsakalmistule.
Glütsiin

Glütsiin (lühend Gly või G, valem NH2CH2COOH) on üks kahekümnest α-aminohappest. Glütsiin kuulub asendatavate aminohapete hulka, kuna inimesed suudavad seda toota seriinist, mida omakorda toodetakse glükolüüsi vaheproduktist 3-fosfoglütseraadist. Glütsiini kodeerivad kõik neli koodonit, milles esimeseks kaheks nukleotiidiks on guaniin: GGA, GGU, GGC, GGG.
&lt;br&gt;
&lt;br&gt;
Glütsiinil on kõrvalahelas vaid üksik prooton, mistõttu see on väikseim võimalik ning ka ainus akiraalne aminohape.
Dikloor

Dikloor ehk molekulaarne kloor on lihtaine, mille molekul koosneb kahest kloori aatomist.
Kloor kui lihtaine esineb normaaltingimustel kollakasrohelise teravalõhnalise mürgise gaasina.
Keemilised omadused.
Kuna kahe kloori aatomi vaheline side on küllaltki nõrk (242kJ/mol), katkeb see kergesti ja aine on väga reaktiivne.
Vees kloor hüdrolüüsub, andes hüpokloorishappe ja vesinikkloriidhappe. Tegemist on disproportsioneerumisreaktsiooniga, kus kloor on samal ajal nii oksüdeerija kui ka redutseerija:
Cl2 + H2O -&gt; ClOH + HCl
Reaktsioonil gaasilise vesinikuga tekib soojendamisel või valguse toimel soolhape:
H2 + Cl2 -&gt; 2HCl
Reaktsioonil metallidega tekib vastav kloriid:
2Na + Cl2 -&gt; 2NaCl
Reaktsioonil leelistega tekib hüpoklorit:
2NaOH + Cl2 -&gt; NaClO + NaCl + H2O
Reaktsioonil teiste halogeenidega tekivad erinevad halogeenidevahelised ühendid:
Cl2 + F2 -&gt; 2ClF
Cl2 + 3F2 -&gt; 2ClF3
Cl2 + 5F2 -&gt; 2ClF5
Esinemine looduses.
Kloori suure reaktiivsuse tõttu teda Cl2 kujul looduses ei esine.
Saamine.
Tööstuslikult saadakse molekulaarset kloori naatriumkloriidi hüdrolüüsil:
2NaCl + 2H2O -&gt; H2 + Cl2 + NaOH
Laboratoorselt saadakse seda kontsentreeritud soolhappe reaktsioonil tugeva oksüdeerija, tavaliselt mangaandioksiidi või kaaliumpermanganaadiga:
MnO2 + 4HCl -&gt; Cl2 + 2H2O + MnCl2
2KMnO4 + 16HCl -&gt; 2KCl + 2MnCl2 + 8H2O + 5Cl2
Hõbepeeglireaktsioon

Hõbepeegli reaktsioon on meetod aldehüüdrühmade olemasolu tõestamiseks. Reaktsioon on nime saanud positiivse tulemuse puhul katseklaasi siseseinale tekkiva hõbedakihi järgi. Reaktsiooni läbiviimiseks kasutatakse Tollensi reaktiivi, mis kujutab endast hõbenitraadi ja ammoniaagi lahust.
Reaktsioon kasutab ära aldehüüdide taandavaid omadusi, et redutseerida Tollensi reaktiivis olevad diammiinhõbeda(I) ioonid ammoniaagiks ja hõbedaks, kusjuures aldehüüd oksüdeeritakse seejuures vastavaks karboksüülhappeks:
2 [Ag(NH3)2]+ + RCHO + 2OH- → 2 Ag(s) + 4 NH3 + RCOOH + 2 H2O
Adolf Anier

Adolf Anier (15. august 1897 – 27. märts 1945) oli eesti jalgpallur. 
Ta tegi ainsa mängu Eesti jalgpallikoondises 11. augustil 1922, kui mängiti Soome vastu.
Aleksander Kõss

Aleksander Kõss (ka Köss; 19. veebruar 1919 Võru – 20. september 1944 Avinurme) oli eesti jalgpallur.
Kõss mängis 1933-37 Võru spordiseltsis Ilmarine, 1937-40 klubis Tartu PK Olümpia. Ta pidas Eesti jalgpallikoondises 1 mängu, mängides 1940 viimases matšis Läti vastu.
Hukkus lahingus Avinurme lähedal.
Otto Weininger

Otto Weininger (3. aprill 1880 Viin – 4. oktoober 1903 Viin) oli juudi rahvusest Austria filosoof.
Otto Weininger sündis Ungarist pärit juudi kullassepa Leopold Weiningeri perekonnas. 1898. aastal astus Otto Weininger Viini Ülikooli, kus ta õppis filosoofiat ja psühholoogiat. 1902. aasta juulis lõpetas ta ülikooli filosoofiadoktori kraadiga. Tema väitekiri kandis pealkirja "Eros und Psyche. Eine biologisch-psychologische Studie" ("Eros ja Psyche. Bioloogilis-psühholoogiline uurimus").
1902. aastal pöördus Otto Weininger juudi usust protestantismi.
Otto Weiningeri peateos on 1903. aastal ilmunud "Geschlecht und Charakter" ("Sugupool ja iseloom"), mis kujutas endast tema väitekirja ümbertöötatud ja täiendatud varianti. Muuhulgas sisaldas teos ka misogüünseid ja antisemiitlikke seisukohti.
3. oktoobril üüris Otto Weininger ühes hotellis (mis oli ka Ludwig van Beethoveni surimaja) toa ja tulistas õhtul endale kuuli südamesse. Ta leiti järgmisel hommikul ja viidi haiglasse, kus ta kell 10:30 suri.
1904. aastal ilmus postuumselt Weiningeri kirjutiste kogumik "Über die letzten Dinge" ("Viimastest asjadest").
Aleksei Kürbis

Aleksei Kürbis (27. mai 1905 – ?) oli eesti jalgpallur (väravavaht).
1929 mängis ta klubis Tallinna JK, saades sel aastal Eesti meistrivõistlustel teise koha.
Aastast 1929 mängis ta Eesti jalgpallikoondises.
Pärnu JK (naiskond)

Pärnu JK naiskond on Eesti naiste jalgpalliklubi; jalgpalliklubi Pärnu JK üks võistkondi.
Naiskond mängib Naiste Meistriliigas.
Kristina Bannikova

Kristina Bannikova (sündinud 15. juunil 1991) on Eesti jalgpallur. 
Ta mängib Naiste Meistriliigas osalevas klubis JK Pärnu.
Ta on mänginud Eesti naiste jalgpallikoondises.
Liis Emajõe

Liis Emajõe (sündinud 21. augustil 1991) on eesti jalgpallur. 
Ta mängib Naiste Meistriliigas osalevas klubis FC Flora.
Ta on mänginud Eesti naiste jalgpallikoondises.
Aastal 2010 valiti ta aasta parimaks nooreks naisjalgpalluriks.
Riin Emajõe

Riin Emajõe (sündinud 29. märtsil 1993) on eesti jalgpallur.
Ta mängib aastast 2013 Naiste Meistriliigas osalevas klubis FC Flora.
Ta mängib aastast 2012 Eesti naiste jalgpallikoondises.
Kairi Himanen

Kairi Himanen (sündinud 11. novembril 1992) on eesti jalgpallur.
Ta mängis aastatel 2007–2019 Naiste Meistriliigas osalevas klubis JK Pärnu.
Ta mängis aastatel 2009–2024 Eesti naiste jalgpallikoondises 81 mängu ja lõi 6 väravat.
Imbi Hoop

Imbi Hoop (sündinud 15. detsembril 1988) on eesti jalgpallur (väravavaht).
Ta mängib aastast 2013 Naiste Meistriliigas osalevas klubis FC Levadia.
Ta mängib aastast 2010 Eesti naiste jalgpallikoondises.
Hannaliis Jaadla

Hannaliis Jaadla (sündinud 12. juulil 1986 Viljandis) on eesti rahvastikuteadlane ja jalgpallur.
Haridus.
2004. aastal lõpetas ta hõbemedaliga Viljandi C. R. Jakobsoni nimelise Gümnaasiumi.
2007. aastal lõpetas ta Tartu Ülikooli ajaloo eriala bakalaureuseõppe. 2010. aastal lõpetas ta Tartu Ülikooli ajaloo magistriõppe ja kaitses humanitaarteaduse magistri kraadi. 2013. aastal sai ta teadusmagistri kraadi demograafias Barcelona Autonoomse Ülikooli Euroopa Demograafia Doktorikoolist.
2017 jaanuaris kaitses ta Tallinna Ülikoolis filosoofiadoktori kraadi demograafias väitekirjaga "Mortality in the Lutheran population of Tartu at the end of the 19th century" (juhendajad Allan Puur ja Martin Klesment).
Teadustöö.
Aastatel 2014–2015 oli ta Oxfordi Ülikooli sotsioloogia osakonna teadusassistent, 2015–2016 Cambridge'i Ülikooli geograafia osakonna teadusassistent. 2017. aastast on ta Tallinna Ülikooli ühiskonnateaduste instituudi Eesti demograafia keskuse teadur.
Tema teadustöö on ajaloolise demograafia valdkonnast.
Sport.
Ta alustas jalgpallitreeninguid Viljandis. Aastatel 2002–2004 mängis Viljandi JK Tuleviku naiskonnas, 2005–2010 Tartu JK Tammeka naiskonnas, 2011–2014 Tallinna FC Flora naiskonnas ja osales Eesti Naiste Meistriliigas. Aastatel 2015–2016 mängis Inglismaa esiliiga klubis Oxford United.
2005. aastast on ta mänginud kaitsjana Eesti naiste jalgpallikoondises. Aastatel 2005, 2006, 2009, 2010, 2012, 2013 ja 2014 tuli Eesti naiskonnas Balti turniiri võitjaks.
Kaidi Jekimova

Kaidi Jekimova (sündinud 28. juunil 1979) on eesti jalgpallur.
Ta mängib 2006. aastast Naiste Meistriliigas osalevas klubis FC Levadia.
Ta mängib Eesti naiste jalgpallikoondises.
Miina Kallas

Miina Kallas (sündinud 7. juulil 1989) on eesti jalgpallur.
Ta mängib aastast 2010 Naiste Meistriliigas osalevas klubis FC Flora.
Ta mängib aastast 2012 Eesti naiste jalgpallikoondises.
Vlada Kubassova

Vlada Kubassova (sündinud 23. augustil 1995) on Eesti naisjalgpallur.
Ta mängib aastast 2011 Naiste Meistriliigas osalevas klubis FC Levadia ja alates aastast 2013 Eesti naiste jalgpallikoondises.
Grete-Lilijane Küppas

Grete-Lilijane Küppas (sündinud 16. juunil 1994) on eesti jalgpallur.
Ta mängib aastast 2011 Naiste Meistriliigas osalevas klubis JK Tammeka.
Ta mängib aastast 2012 Eesti naiste jalgpallikoondises.
Saron Läänmäe

Saron Läänmäe (sündinud 9. mail 1996) on eesti naisjalgpallur.
Ta mängib alates 2011. aastast Naiste Meistriliigas osalevas klubis FC Flora.
Ta mängib 2012. aastast Eesti naiste jalgpallikoondises.
2013. aastal valiti ta aasta parimaks nooreks naisjalgpalluriks.
Daniela Mona Lambin

Daniela Mona Lambin (sündinud 14. veebruaril 1991) on Eesti naisjalgpallur.
Ta mängib alates 2011. aastast Naiste Meistriliigas osalevas klubis FC Levadia.
Ta mängib 2011. aastast Eesti naiste jalgpallikoondises.
Aljona Malets

Aljona Malets (sündinud 6. mail 1987) on eesti jalgpallur.
Ta mängib aastast 2012 Naiste Meistriliigas osalevas klubis JK Pärnu.
Ta mängib aastast 2006 Eesti naiste jalgpallikoondises.
Elis Meetua

Elis Meetua (sündinud 1979) on eesti jalgpallur (väravavaht).
Ta mängib Naiste Meistriliigas osalevas klubis JK Pärnu.
Ta mängis 1995–2011 Eesti naiste jalgpallikoondises.
Kethy Õunpuu

Kethy Õunpuu (sündinud 4. detsembril 1987) on eesti jalgpallur.
Ta mängib 2009. aastast Naiste Meistriliigas osalevas klubis FC Flora.
Ta mängib 2008. aastast Eesti naiste jalgpallikoondises.
Kaire Palmaru

Kaire Palmaru (sündinud 11. augustil 1984 Pärnus) on eesti jalgpallur.
Ta on lõpetanud 2003. aastal Pärnu Koidula Gümnaasiumi ja 2006. aastal materjalitehnoloogia alal Tallinna Tehnikaülikooli.
Ta on mänginud aastatel 2002–2015 ja 2017–2018 Naiste Meistriliigas osalevas klubis JK Pärnu. Alates 2019. aastast mängib Saku Sportingu naiskonnas.
Ta mängis aastatel 2001–2019 Eesti naiste jalgpallikoondises 107 mängu ja lõi 10 väravat.
Sirje Kapper

Sirje Kapper (endine Roops, sündinud 2. oktoobril 1992 Valgjärve vallas) on eesti treener ja endine jalgpallur, alates jaanuarist 2022 Eesti naiste jalgpallikoondise peatreener. 
Ta mängis 2007–2018 Naiste Meistriliigas osalevas klubis JK Tammeka.
Kapper alustas treeneritööd 2013. aastal, 2019–2023 oli ta JK Tammeka naiskonna peatreener. 
Ta on õppinud Tartu ülikooli kehakultuuriteaduskonnas. 
Ta esindas Eesti naiste jalgpallikoondist 15 mängus. 
Tema abikaasa on Pärnu JK Vaprus mängija Sander Kapper (s 1994).
Kelly Rosen

Kelly Rosen (sündinud 23. novembril 1995) on eesti jalgpallur.
Ta mängib aastast 2011 Naiste Meistriliigas osalevas klubis FC Flora.
Ta mängib aastast 2014 Eesti naiste jalgpallikoondises.
Merily Toom

Merily Toom (sündinud 20. augustil 1994) on eesti jalgpallur.
Ta mängib aastast 2009 Naiste Meistriliigas osalevas klubis FC Flora.
Ta mängib aastast 2012 Eesti naiste jalgpallikoondises.
Tiina Trutsi

Tiina Trutsi (sündinud 19. veebruaril 1994) on Eesti jalgpallur.
Tegeles lapsepõlves kuus aastat tantsimisega ning mängis sageli tänaval poistega jalgpalli. Kui ta oli 13-aastane, siis lubasid vanemad ta jalgpallirenni. Õppis põhikoolis Tallinna Reaalkoolis ning pärast seda Arte gümnaasiumi jalgpalliklassis. Lõpetas keskkooli 2014. aastal kuldmedaliga ning õppis USA Lõuna-Alabama ülikoolis sotsioloogiat ja kõrvalerialana geograafiat.
Tiina Trutsi mängis aastast 2008–2015 Naiste Meistriliigas osalevas klubis FC Flora. Detsembris 2010 pidi siirduma mängima AC Milani naiskonda, kuid segaduste tõttu paberimajanduses jäi leping Itaalia suurklubiga sõlmimata. 
Aastatel 2012–2015 mängis Eesti naiste jalgpallikoondises 20 mängu.
Eneli Kutter

Eneli Kutter (sündinud 27. mail 1991) on eesti jalgpallur.
Ta mängib aastast 2011 Naiste Meistriliigas osalevas klubis JK Tammeka Flora.
Ta mängib aastast 2008 Eesti naiste jalgpallikoondises.
Anett Vilipuu

Anett Vilipuu (sündinud 25. septembril 1996) on eesti jalgpallur.
Ta mängib aastast 2013 Naiste Meistriliigas osalevas klubis FC Levadia.
Ta mängib aastast 2013 Eesti naiste jalgpallikoondises.
Inna Kiss-Zlidnis

Inna Kiss-Zlidnis (aastani 2022 Inna Zlidnis, sündinud 18. aprillil 1990) on Eesti jalgpallur.
Koondis.
Ta mängib Eesti naiste jalgpallikoondises.
Liis Saharov

Liis Saharov (sündinud 30. augustil 1980 Türil) on Eesti jalgpallur.
Ta mängib Naiste Meistriliigas osalevas klubis FC Flora.
Ta mängib Eesti naiste jalgpallikoondises.
Kätlin Hein

Kätlin Hein (sündinud 9. detsembril 1985) on eesti jalgpallur, treener, õpetaja ja programmeerija.
Elulugu.
Ta lõpetas 2004. aastal Tallinna Reaalkooli kuldmedaliga, 2007. aastal Tartu Ülikooli füüsika erialal "cum laude" ning õppis Tartu Ülikoolis magistrantuuris rakendusfüüsikat.
Hein on mänginud Naiste Meistriliigas osalevas klubis JK Tallinna Kalev ja aastatel 2003–2009 Eesti naiste jalgpallikoondises, kus mängis 13 mängu. Ta on JK Tallinna Kalevi naiskonna peatreener.
Hein on töötanud programmeerijana, osalenud Noored Kooli programmis ning töötanud Tallinna Reaalkoolis ja Pelgulinna Gümnaasiumis füüsikaõpetajana.
Liis Ott

Liis Mikkonen (sünninimi Liis Ott; sündinud 18. mail 1990) on endine eesti jalgpallur ja praegune arst.
Ta mängis viimati Naiste Meistriliigas osalevas klubis JK Tammeka.
Liis Pello

Liis Pello (sündinud 7. veebruaril 1988 Keilas) on eesti jalgpallur.
Ta mängib aastast 2006 Naiste Meistriliigas osalevas klubis FC Flora.
Ta mängib Eesti naiste jalgpallikoondises.
Katrin Kaarna

Katrin Kaarna (sündinud 1. juulil 1980 Jõgeval) on eesti jalgpallur.
Ta mängis muu hulgas Naiste Meistriliigas osalevas klubis JK Tammeka.
Aastatel 2003–2007 mängis ta Eesti naiste jalgpallikoondises.
Kati Liibak

Kati Liibak (sündinud 24. mail 1983) on eesti jalgpallur.
Ta mängib Naiste Meistriliigas osalevas klubis JK Pärnu.
Ta mängib aastast 2010 Eesti naiste jalgpallikoondises.
Kristi Hausenberg

Kristi Hausenberg (sündinud 17. juulil 1989 Tartus) on eesti endine jalgpallur.
Ta on mänginud Naiste Meistriliigas osalevas klubis JK Tammeka.
Ta kuulus 2008. aastast Eesti naiste jalgpallikoondisse ja mängis seal kaks kohtumist.
Gerlin Naisson

Gerlin Naisson (sündinud 17. oktoobril 1978) on eesti jalgpallur.
Ta mängib Naiste Meistriliigas osalevas klubis JK Pärnu.
Ta mängib Eesti naiste jalgpallikoondises.
Eneli Sarv

Eneli Sarv (sündinud 4. aprillil 1986 Pärnus) on eesti jalgpallur.
Ta mängib aastast 2006 Naiste Meistriliigas osalevas klubis FC Flora.
Ta mängib Eesti naiste jalgpallikoondises.
Berle Brant

Berle Brant (sündinud 26. septembril 1989 Pärnus) on Eesti jalgpallur.
Ta mängib Naiste Meistriliigas osalevas klubis JK Pärnu.
Ta mängib aastast 2008 Eesti naiste jalgpallikoondises.
Heleri Saar

Heleri Saar (sündinud 16. novembril 1979) on eesti jalgpallur.
Ta mängib Naiste Meistriliigas osalevas klubis JK Pärnu.
Ta mängis aastatel 1996–2011 Eesti naiste jalgpallikoondises 63 mängu.
Kärt Kaseorg

Kärt Kaseorg (sündinud 6. juunil 1989) on eesti jalgpallur.
Ta mängib Naiste Meistriliigas osalevas klubis JK Tammeka.
Ta mängib aastast 2010 Eesti naiste jalgpallikoondises.
Evelin Harjakas

Evelin Harjakas (sündinud 17. septembril 1985) on eesti jalgpallur.
Ta mängib Naiste Meistriliigas osalevas klubis JK Pärnu.
Ta mängib aastast 2003 Eesti naiste jalgpallikoondises.
Kaire Kaljurand

Kaire Kaljurand (sündinud 10. detsembril 1974 Tallinnas) on eesti jalgpallur.
Klubikarjäär.
1994–2000 mängis ta Eesti naiste jalgpallikoondises.
Geit Prants

Geit Fritz (neiupõlvenimega Geit Prants; sündinud 7. veebruaril 1982) on Eesti endine jalgpallur.
Ta mängis aastatel 2000–2011 Eesti naiste jalgpallikoondises 28 mängu.
Grete Ojala

Grete Ojala (sündinud 1. oktoobril 1994 Pärnus) on eesti jalgpallur.
Klubikarjäär.
Ta mängib aastast 2013 Eesti naiste jalgpallikoondises.
Torquato Tasso (Goethe)

"Torquato Tasso" on saksa kirjaniku Johann Wolfgang von Goethe 1790. aastal avaldatud viiest vaatusest koosnev draama, mida on klassitsistliku ranguse ja ökonoomsuse mõttes peetud täiuslikuks.
Draama aluseks on ajalooline aines, täpsemalt Itaalia poeedi Torquato Tasso elulugu. Näidend valmis perioodil 30. märtsist 1780 kuni 31. juulini 1789, avaldati trükis 1790, ent toodi lavale alles 16. veebruaril 1807 Weimaris.
Eesti keeles on "Torquato Tasso" ilmunud Kersti Merilaasi tõlkes 1983. aastal.